Vier vas ná mislukte plaasaanvalArgieffoto Johannes Jafta, woordvoerder van die polisie, het gesê ŉ plaaswerker het omstreeks 07:00 die vee gaan voer toe vier gewapende mans op hom toegesak het. Die mans het die werker na die plaashuis geneem. “Die eienaar van die plaas het deur die venster gekyk en onraad vermoed.” Volgens Jafta het die plaaseienaar onmiddellik ander boere in die omgewing op die radio geroep. Die gewapende mans het weggehardloop en in die bosse weggekruip. Die polisie is ontbied. Een van die vermeende aanvallers het op die polisie geskiet maar niemand is beseer nie. Die mans is in hegtenis geneem. “Hulle sal van gewapende roof, poging tot moord en die besit van ongelisensieerde vuurwapens en ammunisie aangekla word.”